দারাজের পরিবেশনায় বাংলাদেশে প্রথম-545707 | কর্পোরেট কর্নার | কালের কণ্ঠ | kalerkantho
দারাজের পরিবেশনায় বাংলাদেশে প্রথম টয় কনভেনশন
২২ সেপ্টেম্বর, ২০১৭ ১৪:৫৪
দেশের সেরা অনলাইন মার্কেটপ্লেস Daraz.com.bd এবার টয়কন বিডির গর্বিত টাইটেল স্পনসর। টয় কনভেনশন এখন সারা বিশ্বে খুবই জনপ্রিয়।
দারাজের পরিবেশনায় বাংলাদেশে এই প্রথম উদযাপিত হতে যাচ্ছে সবচেয়ে বড় টয় কনভেনশন।
২৩ ও ২৪ সেপ্টেম্বর সকাল ১১টা থেকে রাত ৮টা পর্যন্ত ঢাকার ধানমণ্ডিতে অবস্থিত দৃক গ্যালারীতে অনুষ্ঠিত হবে টয়কন। দৃক গ্যালারীর ২টি ফ্লোর নিয়ে থাকছে এই আয়োজন। প্রথম ফ্লোরে থাকবে মিউজিয়াম আর দ্বিতীয় ফ্লোরে থাকবে অনেক ধরনের টয় স্টোর।
টয়কন বিডি ইভেন্টে কো-স্পনসর হিসেবে পাশে থাকছে জাএনজি। এর মিডিয়া পার্টনারগুলো হচ্ছে ঢাকা কমিকন, ইনকারশন মিউজিক, সাদি’স কালেক্টিবলস, ঢাকা মিউজিয়াম অফ টয়স, টয়লেট, দা গিক স্কোয়াড-টি জি এস, রেডিও ঢোল ও স্টার সিনেপ্লেক্স।
দারাজ কর্তৃপক্ষ জানায়, বাংলাদেশের বিশিষ্ট টয় কালেক্টরদের প্রোমোট করাই দারাজ বাংলাদেশের লক্ষ্য। এই টয়কন মেলা শেষ হয়ে যাওয়ার পর থেকে দারাজ অনলাইন শপে পাওয়া যাবে এই কালেক্টিবল খেলনাগুলো। টয়কনে অংশগ্রহণকারী খেলনা বিক্রেতাদের সাথে ইতিমধ্যেই চুক্তি স্বাক্ষরিত হয়েছে দারাজ বাংলাদেশের।
টয়কনের সকল পণ্য পাওয়া যাবে দারাজের টয়কন অনলাইন শপ থেকে।